Axel Merckx

Axel Merckx (sündinud 8. augustil 1972 Belgias Ukkelis/Uccle'is) on belgia jalgrattasportlane ja jalgrattatreener. 2004. aasta suveolümpiamängudel võitis ta meeste grupisõidus pronksmedali.  

Ta on maanteejalgrattur, kellele sobib mägine tee.   

1993. novembris aastal sai temast elukutseline jalgrattur Team Telekomi meeskonnas. 1995. aastal läks ta üle Motorola meeskonda, kus osales ka noor Lance Armstrong. Hilisemad meeskonnad:
1997–1998 Polti
1999–2000 Mapei
2001–2002 Domo-Farm Frites
2003–2004 Lotto-Domo

Ta on viiekordse Tour de France'i võitja Eddy Merckxi poeg ning tal on Belgias palju fänne. Kuigi ta tuli 2000. aastal Belgia maanteesõidumeistriks ning võitis samal aastal Giro d'Italia 8. etapi, puuduvad tal seni võidud, mida temalt oodatakse. Ta on mitu korda tõotanud teha asju, mida isa ei suutnud: sealhulgas võita Tour de France'i etapp Alpe d'Huezi mäel ja võita maailma karikavõistluste etapp Paris–Tours. See ei ole tal õnnestunud.  

Ta sai 2004. aasta Tour de France'il parima belglasena 21. koha ning võitis 2004. aasta suveolümpiamängudel meeste grupisõidus pronksmedali.  

Isiklikku
Oma abikaasa Jodiga on ta abielus 27. oktoobrist 1997. Neil on kaks tütart Axana Taylor Merckx (sündinud 5. mail 2001) ja Athina Grace Merckx (sündinud 29. juunil 2005).

 Viited 

 Välislingid 
Axel Merckxi ametlik koduleht (inglise, prantsuse ja hollandi keeles)

Kategooria:Belgia jalgratturid
Kategooria:Sündinud 1972